খরোষ্ঠী লিপি বিশ্লেষণ করে জানা যায় যে, এই লিপির আরমেইক লিপির ওপর অনেকাংশে নির্ভরশীল হলেও ভারতীয় ভাষাগুলির বিশেষ উচ্চারণ ও ধ্বনিতত্ত্বকে মানিয়ে নিতে এই লিপিতে প্রচুর পরিবর্তন এসেছে। ভাষাতত্ত্ববিদদের মতে ৫০০ খ্রিষ্টপূর্বাব্দে হাখমানেশী সাম্রাজ্য দক্ষিণ পশ্চিম ভারত আক্রমণ করার সাথে সাথে আরমেইক লিপি ভারতে প্রবেশ করে আগামী দুইশো বছর ধরে খরোষ্ঠী লিপিতে পরিবর্তিত হয়। কিন্তু ৩০০ খ্রিষ্টপূর্বাব্দের শিলালিপি ও মুদ্রা এই রকম পরিবর্তনের কোন দিকনির্দেশ করেনি।